钦定古今图书集成/理学汇编/经籍典/第187卷 > 杨时春秋义 > 《纪侯大去其国》
## 钦定古今图书集成/理学汇编/经籍典/第187卷 > 杨时春秋义 > 《纪侯大去其国》

“大去”者，举国而去之之辞也。纪季以酅入于齐，事之
以土地也，犹不免焉，故举国以违其难。此智者之事，
畏天者所为也，《春秋》善之。书曰“大去”，与夫书奔者异
矣。或曰：世守也，非身之所能为也。故国君死社稷，义
之不得避也。然则纪侯之去国，无亦伤世守之义乎？
曰：昔者大王避狄而去，邠非择而取之，不得已也。《孟
子》所以教滕文公者，亦如是而已。此古人皆然，何独
于纪侯而疑之乎？